CELEX: 62013TN0063
Language: sk
Date: 2013-02-05 00:00:00
Title: Vec T-63/13: Žaloba podaná 5. februára 2013 — Three-N-Products Private/ÚHVT — Munindra Holding (AYUR)

6.4.2013   
            
            
               SK
            
            
               Úradný vestník Európskej únie
            
            
               C 101/24
            
         Žaloba podaná 5. februára 2013 — Three-N-Products Private/ÚHVT — Munindra Holding (AYUR)
   (Vec T-63/13)
   2013/C 101/52
   Jazyk, v ktorom bola podaná žaloba: francúzština
   
      Účastníci konania
   
   
      Žalobkyňa: Three-N-Products Private Ltd (Nové Dillí, India) (v zastúpení: M. Thewes a T. Chevrier, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Munindra Holding BV (Lelystad, Holandsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie R 2296/2011-4 štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 23. novembra 2012,
            
         
               —
            
            
               subsidiárne zrušil napadnuté rozhodnutie, pokiaľ ide o „poradenské služby v oblasti bylinných prípravkov, výživy, zdravia a starostlivosti o krásu“ zaradené do triedy 44,
            
         
               —
            
            
               zaviazal ÚHVT a ďalšieho účastníka konania pred odvolacím senátom na náhradu trov konania, ktoré vznikli v rámci konania pred Všeobecným súdom a trov konania, ktoré vznikli v rámci konania pred odvolacím senátom ÚHVT.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „AYUR“ pre tovary a služby zaradené do tried 3, 5, 16 a 44 — ochranná známka Spoločenstva č. 5 429 469.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Munindra Holding BV.
   
      Odôvodnenie návrhu na vyhlásenie neplatnosti: slovná ochranná známka „AYUS“ zapísaná v Beneluxe pre tovary a služby zaradené do tried 3, 5, 29, 30 a 31.
   
      Rozhodnutie zrušovacieho oddelenia: čiastočné zrušenie návrhu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 53 ods. 1 písm. a) a článku 8 ods. 1 písm. b) nariadenia č. 207/2009.